CELEX: 31988R2769
Language: el
Date: 1988-09-06 00:00:00
Title: Κανονισμός (ΕΟΚ) αριθ. 2769/88 της Επιτροπής της 6ης Σεπτεμβρίου 1988 για τροποποίηση του κανονισμού (ΕΟΚ) αριθ. 2469/88 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1988/89

Avis juridique important

|

31988R2769

Κανονισμός (ΕΟΚ) αριθ. 2769/88 της Επιτροπής της 6ης Σεπτεμβρίου 1988 για τροποποίηση του κανονισμού (ΕΟΚ) αριθ. 2469/88 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1988/89  

Επίσημη Εφημερίδα αριθ. L 248 της 07/09/1988 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 2769/88 ΤΗΣ ΕΠΙΤΡΟΠΗΣ  της 6ης Σεπτεμβρίου 1988  για τροποποίηση του κανονισμού (ΕΟΚ) αριθ. 2469/88 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1988/89  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 7 παράγραφος 7,  Εκτιμώντας:  ότι με τον κανονισμό (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού των διαδικασιών και των όρων ανάληψης των σιτηρών από τους οργανισμούς παρέμβασης (3), όπως τροποποιήθηκε τελευταία από τον κανονισμό (ΕΟΚ) αριθ. 2391/88 (4), καθορίστηκε η μέγιστη περιεκτικότητα σε υγρασία σε 14,5 %· ότι ο εν λόγω κανονισμός προέβλεψε, επίσης, στο άρθρο 2 παράγραφος 4 ότι μπορεί να δοθεί άδεια στα κράτη μέλη, μετά από αίτησή τους και κάτω από ορισμένες συνθήκες, να εφαρμόζουν υψηλότερη περιεκτικότητα σε υγρασία·  ότι με τον κανονισμό (ΕΟΚ) αριθ. 2469/88 (5) η Επιτροπή εξουσιοδότησε ορισμένα κράτη μέλη να καθορίσουν μέγιστη περιεκτικότητα σε υγρασία 15,5 % για το κριθάρι και 15 % για τα άλλα σιτηρά· ότι τα ίδια κράτη μέλη υπέβαλαν σχετικές αιτήσεις και ζητούν να καθορίζουν το ποσοστό μέγιστης περιεκτικότητας σε υγρασία σε 15,5 % και για τα άλλα σιτηρά, με εξαίρεση τη Δανία η οποία ζήτησε το ποσοστό αυτό μόνο για το μαλακό σιτάρι· ότι οι απαιτήσεις αυτές των κρατών μελών δικαιολογούνται λαμβανομένης υπόψη της ποιότητας της εσοδείας σιτηρών 1988·  ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2469/88 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 197 της 26. 7. 1988, σ. 16.  (3) ΕΕ αριθ. L 174 της 14. 7. 1977, σ. 15.  (4) ΕΕ αριθ. L 205 της 30. 7. 1988, σ. 75.  (5) ΕΕ αριθ. L 213 της 6. 8. 1988, σ. 5.  ΠΑΡΑΡΤΗΜΑ  «ΠΑΡΑΡΤΗΜΑ  Μέγιστη περιεκτικότητα σε υγρασία για τα σιτηρά που παραδίδονται στην παρέμβαση κατά την περίοδο εμπορίας 1988/89  1.2.3 //  //  //  // Κράτος μέλος   // Μέγιστη περιεκτικότητα   // Σιτηρό   //  //  //  // Γερμανία   // 15,5 %   // Όλα τα σιτηρά  // Βέλγιο   // 15,5 %   // Όλα τα σιτηρά   // Δανία   // 15,5 %   // Όλα τα σιτηρά εκτός της σίκαλης   //   // 15,0 %  // Σίκαλη   // Λουξεμβούργο   // 15,5 %   // Όλα τα σιτηρά  // Κάτω Χώρες   // 15,5 %   // Όλα τα σιτηρά   // Ιρλανδία  // 15,5 %   // Όλα τα σιτηρά»   //    //   //